
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

26 ΝΟΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης για το έργο «Αποπεράτωση δρό¬ 
μου παραλίας Αβδήρων - Αγ. Ιωάννη και απαλλοτριώσεις» Ν. Ξάν¬ 
θης. 1 

Απαλλοτρίωση ιδιοκτησιών στο Δήμο Νέας Ιωνίας Ν. Ανατολ. Αττικής. 2 

ΠΟΛΕΟΔΟΜΙΑ 


ΔΙΑΤΑΓΜΑΤΑ 

' Εγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου "Αργους (ν. Αργολίδος). 3 
"Εγκριση πολεοδομικής μελέτης της περιοχής «Άγιος Αθανάσιος» 
του δήμου Αχαρνών (ν. Αττικής). 4 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, που βρίσκεται στο 
Παράλιο Άστρος Κυνουρίας του Ν. Αρκαδίας, φερόμενου ως 
ιδιοκτησία Χαρίκλειας Δελλοπούλου και καθορισμός ειδικών 
όρων και περιορισμών δόμησής του. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3924/οικ. (1) 

Κήρυξη αναγκαστικής απαλλοτρίωσης για το έργο «Αποπεράτωση δρόμου 

παραλίας Αβδήρων - Αγ. Ιωάννη και απαλλοτριώσεις» Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
" Εχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων σε συνδυασμό με τις διατάξεις του Β.Δ. 139/71 «περί αρμοδιότη¬ 
τας Νομαρχών προς κήρυξη αναγκαστικών τινών απαλλοτριώσεων». 

2. Τις διατάξεις του άρθρου 62 παρ. 10 του Ν. 947/79 «περί οικιστικών 
περιοχών». 

3. Την υπάρχουσα πίστωση 10,000.000 δρχ. της ΣΑΝΤ 8629 εις 
βάρος του έργου «Αποπεράτωση δρόμου παραλίας Αβδήρων Αγ. Ιω¬ 
άννη και απαλλοτριώσεις», αποφασίζουμε: 

Κηρύσσουμε την αναγκαστική απαλλοτρίωση για λόγους Δημοσίας 
ωφέλειας για το έργο «Αποπεράτωση δρόμου παραλίας Αβδήρων - 
Αγ. Ιωάννη και απαλλοτριώσεις» σύμφωνα με τις διατάξεις της παρ. 
3 του άρθρου 1 του Ν.Δ. 797/71. 

Η έκταση που απαλλοτριώνεται έχει συνολικό εμβαδό έντεκα χιλιά¬ 
δες πεντακόσια τετραγωνικά μέτρα περίπου (11.500 μ 2 ) όπως φαίνεται 
και στον κτηματολογικό πίνακα που συντάχθηκε από την Δ.Τ.Τ.Ν. 
Ξάνθης. Το δε μήκος του δρόμου είναι 1.759,70 μ. 

Η απαλλοτρίωση κηρύσσεται υπέρ του Δημοσίου και με δαπάνη 
αυτού και σύμφωνα με τις διατάξεις και προϋποθέσεις του Νόμου. 


Η παρούσα απόφαση να δημοσιευθεί στην Εφημερίδα της Κυ- 
βερνήσεως. 

Ξάνθη, 29 Οκτωβρίου 1986 

Ο Νομάρχης 
Α. ΜΠΕΡΕΤΑΣ 

-♦- 

Αριθ. πρ. 120/1986 (2) 

Απαλλοτρίωση ιδιοκτησιών στο Δήμο Νέας Ιωνίας Ν. Ανατολ. Αττικής. 
ΤΟ ΔΗΜΟΤΙΚΟ ΣΥΜΒΟΥΛΙΟ ΝΕΑΣ ΙΩΝΙΑΣ 

Το Δημοτικό Συμβούλιο Νέας Ιωνίας αποφασίζει ομόφωνα. 

Κηρύσσει αναγκαατικώς απαλλοτριωτέα διά δημοσίαν ωφέλειαν 
και ειδικώς δια την ανέγερση κτιρίου Πολιτιστικών και Αθλητικών 
δραστηριοτήτων υπό του Δήμου κατ’ εφαρμογήν του εγκεκριμένου 
ρυμοτομικού σχεδίου της Πόλεως: 

α) Την ιδιοκτησία του εικαζόμενου ιδιοκτήτη" Αρη Καλπακιάν κειμέ- 
νην ειν Νέαν Ιωνίαν μεταξύ των οδών Πατρ. Ιωακείμ, Δ. Σολωμού 
και Γυμνασίου και επί του Ο.Τ. 150 εξ οικοπέδου εκτάσεως με τετρ. 
5250 και όγκου κτισμάτων μ3 11250 εμφαινομένης ειδικότερα υπό 
τα στοιχεία Α, Β, Γ, Δ, Ε, Λ, Ν, Ξ, Α εις το από 15.4.1986 διάγραμμα 
της Τεχνικής Υπηρεσίας του Δήμου με τα εις το διάγραμμα αυτό όρια 
και πλευρικές διαστάσεις, ως επίσης και εις τον από 15.4.1986 κτημα- 
τολογικόν πίνακα υπό τα στοιχεία Α’ και την από 15.4.1986 έκθεση 
τεχνική της αυτής υπηρεσίας του Δήμου. 

β) Την ιδιοκτησίαν της εικαζομένης ιδιοκτήτου «ΕΘΝΙΚΗ ΤΡΑ- 
. Ι1ΕΖΑ ΕΛΛΑΔΑΣ Α.Ε.», κειμένην ομοίως εις Νέαν Ιωνίαν μεταξύ των 
οδών Γΐατρ. Ιωακείμ, Δ. Σολωμού και Γυμνασίου, και επί του Ο.Τ. 
150 εξ οικοπέδου εκτάσεως μ2 1255 και όγκου κτισμάτων 2185 μ3 
όπως εμφαίνεται ειδικότερα υπό στοιχεία Κ, I, Μ, Ν, Κ, Λ, εις το από 
15.4.1986 διάγραμμα της Τεχνικής Υπηρεσίας του Δήμου τα εις 
αυτό όρια και πλευρικές διαστάσεις, ως επίσης και εις τον από 15.4. 
1986 κτηματολογικόν πίνακα υπό τα στοιχεία Β και την από 15.4.86 
τεχνική έκθεση της αυτής Υπηρεσίας του Δήμου. 

γ) Την ιδιοκτησίαν των εικαζομένων ιδιοκτητών Αντωνίου Φλέρη 
«ΕΘΝΙΚΗ ΤΡΑΠΕΖΑ ΕΛΛΑΔΑΣ ΑΕ» κειμένων εις Νέαν Ιωνίαν 
μεταξύ των οδών Πατρ. Ιωακείμ, Δ. Σολωμού και Γυμνασίου και 
επί του Ο.Τ. 150 εξ’ οικοπέδου εκτάσεως μ.2 910 χωρίς κτίσματα, 
όπως αυτή εμφαίνεται εις το από 15.4.1986 διάγραμμα της Τεχνι¬ 
κής Υπηρεσίας του Δήμου υπό στοιχεία Λ, Ε, Ζ, Η, Κ, Α, με τα 
εις το διάγραμμα αυτό λεπτομερώς αναφερόμενα όρια και πλευρικές 
διαστάσεις, όπως επίσης και εις τον από 15.4.1986 κτηματολογι¬ 
κόν πίνακα υπό το στοιχείο Γ και την από 15.4.1986 τεχνική 
έκθεση της Τεχνικής Υπηρεσίας του Δήμου. 

Εξουσιοδοτεί δε τον Δήμαρχον δια την νόμιμον κοινοποίηση της παρούσης 
κ.λπ. 

Νέα Ιωνία, 31 Οκτωβρίου 1986 

Ο Πρόεδρος Π. ΠΑΤΣΑΡΙΣΟΣ 

Ο Γραμματέας Γ. ΓΙΑΝΝΟΠΟΥΛΟΣ 











12134 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Άργους (ν. Αργολίδος). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 880/79 (ΦΕΚ 58/Α) και ειδικότερα το άρθρο 

2 . 

2. Τις διατάξεις του π.δ/τος 470/79 (ΦΕΚ 138/Α). 

3. Τις διατάξεις του π.δ/τος 510/79 (ΦΕΚ 154/Α). 

4. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2,3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

6. Την υπ’ αριθ. 16333/1986 πράξη συναίνεσης της Βασιλικής 
Παρασκευοπούλου κατοίκου Αθηνών, οδός Αλκαμένους 94, αποκλει¬ 
στικής κυρίας του παρακάτω περιγραφομένου ακινήτου. 

7. Την κατόπιν αυτοψίας του Πολεοδομικού Γραφείου Άργους 
(αριθ. εγγρ. 3704/17.1.86) επιβεβαίωση των εμπλεκόμενων στον 
υπολογισμό του μεταφερομένου συντελεστή δόμησης στοιχείων του 
ακινήτου που βρίσκεται στην συμβολή των οδών Μακαρίου 2 και 
Τεμένους του ρυμοτομικού σχεδίου Άργους. 

8. Την υπ’ αριθ. 51281/8981/8.7.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων, για προέ¬ 
γκριση της σχετικής τεχνικής μελέτης. 

9. Την υπ’ αριθ. 69/86 γνωμοδότηση του Κεντρικού Συμβουλίου Περι¬ 
βάλλοντος, Χωροταξίας και Δημοσίων Έργων, με πρόταση του Υπουργού 
Περιβάλλοντος, Χωροταξίας και Δημοσκον Έργων, αποφασίζουμε: 

Άρθρο 1. 

1. Εγκρίνεται η μεταφορά συντελεστή δόμησης του ακινήτου (βαρυνο- 
μένου), που βρίσκεται εντός του εγκεκριμένου ρυμοτομικού σχεδίου 
Άργους (ν. Αργολίδος) και ειδικότερα στη συμβολή των οδών Τεμέ¬ 
νους και Μακαρίου αριθ. 2 και έχει χαρακτηρισθεί ως έργο τέχνης 


με την υπ’ αριθ. Γ. 1980/40142/10.8.1983 (ΦΕΚ 544/Β) από¬ 
φαση της Υπουργού Πολιτισμού και Επιστημών και του οποίου απο¬ 
κλειστική κυρία τυγχάνει η παραπάνω αιτούσα με την μεταφορά του 
συντελεστή δόμησης Βασιλική Παρασκευοπούλου, όπως το βαρυνόμενο 
ακίνητο φαίνεται με στοιχεία Α, Β, Γ, Δ, Ε, Ζ, Α στο σχετικό 
πρωτότυπο διάγραμμα σε κλίμακα: 1:100, που έχει θεωρηθεί από 
τον Προϊστάμενο της Διεύθυνσης Πολεοδομικών Εφαρμογών με την 
υπ’ αριθ. 66291/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν ακινήτου 378,75 τ.μ. 

β) Συντελεστής δόμησης της περιοχής, βάσει του οποίου πραγματοποιεί¬ 
ται η μεταφορά 2,4. 

γ) Δομήσιμες επιφάνειες που αντιστοιχούν σ’ αυτό είναι 378,75x2,4“ 
909,00 τ.μ. 

δ) Δομημένη επιφάνεια 300,24 τ.μ. 

ε) Μεταφερόμενη δομήσιμη επιφάνεια 909,00 - 300,24 - 608,76 τ.μ. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της παραπάνω ιδιοκτήτριας για εμβαδόν 608,76 τ.μ. 

Άρθρο 3. 

Η ισχύς του παρρντος διατάγματος αρχίζει από τη δημοσίευσή του 
στην εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΛΙΗΣΕΩΣ (ΤΕΥΧΟΣ ΤΕΤΑΡΤΟ) 


(4) 

Έγκριση πολεοδομικής μελέτης της περιοχής «Άγιος Αθανάσιος» 
του δήμου Αχαρνών (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1,4,5 
και 6), 7 (παρ. 1,2 και 4), 11 (παρ. 5) και 43 (παρ. 3 και 10). 

2. Τις διατάξεις του ν.δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του ν. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7,8 και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το άρθρο 
23 παρ. 1. 

5. Την υπ’ αριθ. 19658/841/14.4.83 απόφαση του Τπουργού 
Χωροταξίας, Οικισμού και Περιβάλλοντος «Κίνηση της διαδικασίας 
του Γενικού Πολεοδομικού Σχεδίου του ηπειρωτικού τμήματος του ν. 
Αττικής» (ΦΕΚ 154/Δ/83 διόρθωση ΦΕΚ 457/Δ/84). 

6. Την υπ’ αριθ. 60664/2638/1986 απόφαση του Τπουργού 
Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως πυκνοδομημένης της πολεοδομικής ενότητας «Άγιος Αθα¬ 
νάσιος» του δήμου Αχαρνών (ν. Αττικής). 

7. Τις υπ’ αριθ. 72/84, 394/85, 45/86, 53/86 και 55/86 
γνωμοδοτήσεις του δημοτικού συμβουλίου Αχαρνών. 

8. Την υπ’ αριθ. συν. 11 πρ. 3/11.6.86 γνωμοδότηση του συμβουλίου 
Χωροταξίας, Οικισμού και Περιβάλλοντος της Νομαρχίας Αττικής. 

9. Την υπ’ αριθ. 599/1986 γνωμοδότηση του Συμβουλίου της 
Επικράτειας, με πρόταση του Τπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεδομικό σχέδιο της περιοχής «Άγιος Αθανάσιος» 
του δήμου Αχαρνών (ν. Αττικής) που το μεγαλύτερο της τμήμα έχει 
χαρακτηρισθεί ως πυκνοδομημένο με την υπ’ αριθ. 60664/2638/86 
απόφαση του Τπουργού Περιβάλλοντος, Χωροταξίας και Δημοσίων 
Έργων, με τον καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων, χώρων στάθμευσης αυτοκινήτων, χώρων παιδι¬ 
κής χαράς, πλατείας, χώρος αθλητικών, παιδικής χαράς - βρεφονηπια¬ 
κού σταθμού, αθλητικών - κοινόχρηστου χώρου - πάρκιν, πάρκου, 
δημοτικού σχολείου - γυμνασίου - λυκείου, εκκλησίας, όπως φαίνονται 
στο σχετικό χρωματισμένο πρωτότυπο διάγραμμα σε κλίμακα 1:1.000 
που θεωρήθηκε από τον Προϊστάμενο της Δ/νσης Πολεοδομικών εφαρ¬ 
μογών με την υπ’ αριθ. 66508/1986 πράξη του και που συνοπτικό 
του αντίτυπο δημοσιεύεται με το παρόν διάταγμα. 

Άρθρο 2. 

Η παραπάνω περιοχή υπάγεται ως προς την εισφορά σε γη στις διατάξεις 
των παραγράφων 4 και επόμενες του άρθρου 8 του ν. 1337/83. 

Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής «Άγιος Αθανάσιος» του δήμου Αχαρνών (ν. Αττι¬ 
κής) της οποίας το πολεοδομικό σχέδιο εγκρίνεται με το άρθρο 1 του παρό¬ 
ντος. 

Άρθρο 4. 

Καθορίζονται Ζώνες Ειδικών Κινήτρων όπως φαίνονται περικλειό¬ 
μενες με την ένδειξη ΖΕΚ στο σχετικό διάγραμμα. 


Άρθρο 5. 

Στους οικοδομήσιμους χώρους επιτρέπεται η χρήση γενικής κατοικίας 
όπως καθορίζεται από το άρθρο 5 του υπ’ αριθ. 81/80 π.δ/τος (ΦΕΚ 
27/Α). 

Τα επαγγελματικά εργαστήρια που αναφέρονται στην παρ. 2 εδάφιο ε 
του παραπάνω άρθρου προσδιορίζονται από την παράγραφο 6 του άρθρου 
1 και του πίνακα του άρθρου 2 του π.δ/τος 84/1984 (ΦΕΚ 35/Α). 

Άρθρο 6. 

Στο πρόσωπο των οικοπέδων οικοδομημένων ή μη επιβάλλεται προκήπιο 
πλάτους 3,4,5 και 6 μέτρων όπως φαίνονται στο σχετικό διάγραμμα. 

Άρθρο 7. 

Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης ορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγούμενης παραγρά¬ 
φου θεωρούνται άρτια και οικοδομήσιμα τα οικόπεδα α) εφόσον κατά 
τη δημοσίευση του παρόντος έχουν: 

— Ελάχιστο πρόσωπο: έξι (6) μέτρα. 

— Ελάχιστο εμβαδόν: εκατό (100) τ. μ. και 

— Με όποιες διαστάσεις εμφανίζονται στην οριστική πράξη εφαρ¬ 
μογής της πολεοδομικής μελέτης. 

3. Επιπλέον των προϋποθέσεων των παραγρ. 1 και 2 τα οικόπεδα 
θεωρούνται άρτια και οικοδομήσιμα εφόσον μέσα σ’ αυτά εγγράφεται κάτοψη 
κτιρίου με ελάχιστη επιφάνεια 50μ 2 και ελάχιστη διάσταση πέντε (5) μ. 

4. Το μέγιστο ποσοστό κάλυψης των οικοπέδων ορίζεται ως εξής: 

α) Για τα κατά κανόνα άρτια οικόπεδα 50% της επιφάνειας τους. 

β) Για τα κατά παρέκκλιση άρτια 60% της επιφάνειας τους. 

5. Συντελεστής δόμησης: 0,8. 

6. Κατ’ εξαίρεση των προηγουμένων παραγρ. 4 και 5 ορίζεται: 
συντελεστής δόμησης 1,20 και μέγιστο ποσοστό κάλυψης 70% 
για οικόπεδα εμβαδού μικρότερου των 150 μ 2 εφόσον η συνολική 
επιφάνεια ορόφων δεν υπερβαίνει τα 120 μ 2 . Η εξαίρεση αυτή έχει 
εφαρμογή μόνο σε οικόπεδα που έχουν προκύψει από κατάτμηση 
μέχρι της 10.3.1982 αφού αφαιρεθεί το εμβαδόν της εισφοράς σε 
γη σύμφωνα με το Ν. 1337/83. 

7. Μέγιστο επιτρεπόμενο ύψος των κτιρίων έντεκα (11) μέτρα. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον ΐπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Οκτωβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΙ 

ΑΠΟΦΑΣΕΙΣ 

Αριθ. οίχ. 71216/4338 (5) 

Χαρακτηρισμός ως διατηρητέου του κτιρίου, που βρίσκεται στο 

Παράλιο Άστρος Κυνουρίας του Ν. Αρκαδίας, φερόμενου ως 

ιδιοκτησία Χαρίκλειας Δελλοπούλου και καθορισμός ειδικών 

όρων και περιορισμών δόμησής του. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας και Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 10.9.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την από 26.9.1986 απάντηση της Χαρίκλειας Δελλοπούλου, αποφα¬ 
σίζουμε: 

1. Χαρακτηρίζεται ως διατηρητέο το κτίριο που βρίσκεται στο Παρά¬ 
λιο Άστρος Κυνουρίας του Ν. Αρκαδίας, φερόμενο ως ιδιοκτησία Χαρί- 
κλειας Δελλοπούλου, όπως φαίνεται σημειωμένο στο σχετικό πρωτό¬ 
τυπο τοπογραφικό διάγραμμα σε κλίμακα 1:200 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την υπ’ 


αριθ. 71216/1986 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, καθώς και επεμβάσεις για λό¬ 
γους λειτουργικούς του διατηρητέου κτιρίου, εφόσον δεν αλλοιώνεται 
ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο διατηρητέο κτίριο. Επιτρέπεται μόνο η τοποθέτηση 
επιγραφών περιορισμένων διαστάσεων που πληροφορούν για τυχόν 
χρήση του κτιρίου, μετά από έγκριση της Επιτροπής Πολεοδομικού 
και Αρχιτεκτονικού Ελέγχου (Ε.Π.Α.Ε.). 

5. Για οποιαδήποτε επέμβαση στο εξωτερικό και εσωτερικό του 
διαρητητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (Ε.Π.Α.Ε). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Οκτωβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

